Il-Kap tal-PN jikkritika proposta mid-deputat Jean Claude Micallef dwar il-ġurnalisti, jirreaġixxi Jean Claude Micallef
Imtella' Lulju 21, 2020 - Aġġornata 22 Ta' Lulju, 2020 1:44pm Il-Kap tal-Oppożizzjoni u tal-Partit Nazzjonalista, Adrian Delia, qal li l-ġurnalisti għandhom jitħallew liberi minn kwalunkwe forma ta' xkiel u rbit u għandhom jitħallew jaħdmu biex joħorġu l-verità u jżommu lill-politiċi responsabbli ta' għemilhom. Fi stqarrija, Dr Delia qal li ma jaqbilx ma' proposta li għamel fil-Parlament id-Deputat Jean Claude Micallef li l-ġurnalisti għandu jkollhom liċenzja, għax qal li dan iġib lill-ġurnalisti dipendenti fuq il-gvern meta huma fid-dover jissindikaw anke lill-istess gvern. B'reazzjoni, id-Deputat Jean Claude Micallef wera l-fehma li l-professjoni ta' ġurnalist għandu jkollha l-istess privileġġ, responsabilità u preġju soċjali bħal professjonijiet oħra inkluż l-avukati, l-periti u nutara fost oħrajn. Spjega li għandu jkun l-Istitut tal-Ġurnalisti Maltin li jagħmel skrutinju u jippubblika l-warrants lill-ġurnalisti